Kouenon

Ar C'houenonE Geriadur Al Liamm, 2014; Koesnun e Geriadur Hemon e 1993. (Couesnon e galleg) zo ur stêr e biz Breizh hag e mervent Normandi, brudet dre ma verk an harz etre Breizh ha Normandi ha Bro-C'hall, hag emañ hec'h aber dirak Menez Mikael ar Mor, e Bae Menez-Mikael. 97,4 km hed zo dezhañ.

 Gerdarzh 
Hervez lod e vije ar ger koad e deroù an anv, marteze ur roud eus Koadeg Scilly, ur goadeg ha n'eo ket bet prouet e vije bet anezhi, tro-dro d'ar roc'h brudet. Ar pezh zo sur eo eo raklatin an anv.

 Douaroniezh 
Emañ e andon e La Pellerine, e-tal stang Vézins, e kumun Saint-Pierre-des-Landes e Mayenne. Treuziñ a ra Biz Breizh dreist-holl hag en em deurel a ra e Pleg-mor Sant-Maloù.

Unan eus an teir stêr eo hag a servij da verkañ an harzoù etre Breizh ha Bro-C'hall eo gant al Liger (war un tregont kilometr bennak) hag an Diwazh.

 Istor 
Deuet e vefe ar stêr da vezañ ar vevenn etre eskopti Dol hag hini Avranches hag etre Breizh ha Normandi adalek 1009 hepken. Araok e vefe bet ar Sélune, nemet e-pad ur maread a 70 bloaz pa oa Cotentin e Breizh. 

Boas eo an dud da lavaret er c'horn-bro : "ar C'houenon, diwar un taol-follentez, en doa lakaet ar Menez (Mikael) e Normandi".

Kanolet e voe ar C'houenon en  kantved. Ur stankell a voe savet e 1969, hag ur chaoser evit mont d'an Menez-Mikael. An traoù-se en deus buanaet lec'hidadur ar Bae. Ur stankell nevez zo bet savet e 2009 evit kaout un efed "kas-dour" evit digontraezhañ ar Bae. Ur pont-treuzell zo abaoe miz Gouere 2014 evit mont d'ar Menez.

 Kumunioù treuzet gant ar C'houenon 
En tri departamant Mayenne, Il-ha-Gwilen ha Manche : Saint-Pierre-des-Landes, Loezherieg-Dompêr, Kell-Loezherieg, Belzeg, Felger, Yaoueneg, Eskuz, Rovenieg, Bilieg, Chapel-Sant-Alverzh, Glannoù-ar-C'houenon, Magoerioù-ar-C'houenon, Sant-Owen-an-Alloz, Henwig-ar-C'houenon, Rovazil, Sen, Rivoù, Traoñ-Kouenon, Bazeleg-ar-Veineg, Sulial, Sacey, Aucey-la-Plaine, Pontorson, Planfili, Sant-Jord-Grehan, Beauvoir, Menez Mikael ar Mor.

Pennadoù kar
Roll stêrioù pennañ Breizh
Roll stêrioù Breizh renket hervez o hirder‎

Notennoù

Rummad:Stêrioù Breizh
Rummad:Stêrioù Normandi
Rummad:Stêrioù Maine